नई दिल्ली, इन दिनों सुप्रीम कोर्ट और देश की अलग-अलग हाई कोर्ट में चल रहे केसेस चर्चा में हैं। कई कोर्ट में केसेस की तारीख बढ़ाने के मामले को लेकर अभिनेता सनी देओल काफी नाराज हैं। कोर्ट में जज साहब को चुनौती देते हुए सन्नी देओल ने पंजाबी लहजे में शुरुआत की, “ओये जज्ज, बस भी कर। अब की बार अगर तूने तारीख दी ना, तो नहीं बचेगा तू” जमानत के तुरंत बाद सनी पाजी ने मीडिया से बात करते हुए कहा, “मैंने जब फैसले के बारे में सुना तो मैं लस्सी पी रहा था। ये सुनके मुझे इतना गुस्सा आया के मैंने लस्सी का गिलास बाजू में फेंका और पूछा, “पापा ये क्या चल रहा है इस देश में? हर तारीख के बीच में सुबूत मिट जाते हैं।गवाह बदल जाते हैं, यहां तक के अभियुक्त भी बदल जाते हैं, मगर रह जाती है तो सिर्फ तारीख। अपने हाथ में पहना कड़ा ठीक करते हुए सनी ने कैमरे की तरफ अंगुली उठाई और कहा, “अगली केस हियरिंग में मैं कोर्ट में मौजूद रहूंगा, और अगर किसी ने झूठ बोला तो कसम हैंडपंप की, उसे वहीं मारूंगा। मजिस्ट्रेट साहेब को वही गलती मैं दोबारा नहीं दोहराने दूंगा।
कानून के खिलाफ जाने वालों को ऊपरवाला भले ही माफ कर दे, पर उसे ऊपर पहुंचाने का जिम्मा मेरा होगा। न ये बात बलवंत राय समझा था, न ही कात्या और न ही ISI का हेड। मेरी फिल्मों में अमरीश पुरी विलेन हो या डैनी डेंजोंगप्पा, सबका हश्र एक ही होता है, यह बात देश के सभी विलेन जान लें तो अच्छा होगा। कहकर सनी ने प्रेस कांफ्रेंस वाली टेबल पर जोर से हाथ मारकर उसे तोड़ डाला और प्रेस कांफ्रेंस का अंत हुआ।
बाहर निकलते सनी से जब एक पत्रकार ने कुछ अजीबोगरीब सवाल करने की कोशिश की तो सनी ने चीखकर कहा, “आज जब तू सुबह घर से निकला था तो तेरे बीवी बच्चों को उम्मीद थी के तू ठीक ठाक वापिस लौटेगा। उनकी मासूम उम्मीदों पर पानी मत फेर।
- काल्पनिक खबर (फेकिंग न्यूज)
hin_Deva hin_Deva hin_Deva bho_Deva